ÚRAD VLÁDY SLOVENSKEJ REPUBLIKY
      sekcia vládnej legislatívy

							          		Na rokovanie vlády SR
							         		Dňa 13. apríla 2005
							         		K materiálu č. 6968/2005
							        	 	K bodu č. 6

	S T A N O V I S K O	
k návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 1/1994 Z. z. o sadzbách odvodov za vyňatie lesných pozemkov z lesného pôdneho fondu v znení neskorších predpisov

I.

	Návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 1/1994 Z. z. o sadzbách odvodov za vyňatie lesných pozemkov z lesného pôdneho fondu v znení neskorších predpisov predkladá na rokovanie vlády Slovenskej republiky minister pôdohospodárstva Slovenskej republiky Zsolt S i m o n na základe § 4 ods. 7 zákona č. 61/1977 Zb. v znení zákona č. 183/1993 Z.z.

II.

Navrhovaným doplnením nariadenia vlády sa v súlade zo zámerom vlády Slovenskej republiky vytvoria legislatívne podmienky pre podporu výstavby priemyselných parkov a to prostredníctvom oslobodenia od platenia odvodov za vyňatie lesných pozemkov na účely ich výstavby.

III.

Predmetný návrh nariadenia bol prerokovaný na zasadnutí Legislatívnej rady vlády Slovenskej republiky dňa 5. apríla 2005.  Legislatívna rada vlády po prerokovaní návrhu nariadenia vlády odporučila predkladateľovi predložiť návrh nariadenia na rokovanie vlády Slovenskej republiky.

IV.

Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 1/1994 Z. z. o sadzbách odvodov za vyňatie lesných pozemkov z lesného pôdneho fondu v znení neskorších predpisov schváliť v predloženom znení.

Bratislava 5. apríla 2005
Vypracovala: Lucia Dubravská

                                                                                      		  Štefan  G r m a n
                                  		  generálny riaditeľ
	                                                                    sekcie vládnej legislatívy